OpenLLM-France/wikimedia huggingface dataset:
# Western Soccer Alliance

La Western Soccer Alliance (WSA) fou una competició futbolística professional disputada per clubs dels Estats Units i el Canadà que estigué activa entre 1985 i 1989.
Hi participaren clubs de la Costa Oest dels Estats Units i Canadà. Es fundà el 1985 com a Western Alliance Challenge Series després de la desaparició de la North American Soccer League i la United Soccer League. El 1986 esdevingué Western Soccer Alliance i el 1989 es convertí en Western Soccer League (WSL) abans de fusionar-se amb l'American Soccer League per formar l'American Professional Soccer League el 1990.

## Historial

Fonts:
| Temporada | Campió | Segon | Màxim golejador |
| 1985 | San Jose Earthquakes (1) | Victoria Riptides | |
| 1986 | Hollywood Kickers (1) | F.C. Portland | Brent Goulet |
| 1987 | San Diego Nomads (1) | F.C. Seattle | Joe Mihaljevic |
| 1988 | F.C. Seattle Storm (1) | San Diego Nomads | Scott Benedetti |
| 1989 | San Diego Nomads (2) | San Francisco Bay Blackhawks | Steve Corpening |
El 1989 els campions de l'ASL i la WSA disputaren una final nacional (National Pro Soccer Championship):
1989 ASL/WSL Championship :
| Any | Campió | Segon | Marcador | Estadi | Ciutat | Espectadors |
| 1989 | Fort Lauderdale Strikers (1) | San Diego Nomads | 3-1 | Spartan Stadium | San Jose, Califòrnia | 8.632 |

## Equips participants

* Arizona Condors (1989)
* California Kickers (1987-89); Hollywood Kickers (1986)
* Edmonton Brickmen (1986)
* Los Angeles Heat (1986-89)
* F.C. Portland (1985-88); Portland Timbers (1989)
* New Mexico Chiles (1990)
* Real Santa Barbara (1989-1990)
* Sacramento Senators (1989)
* San Diego Nomads (1986-89)
* San Francisco Bay Blackhawks (1989)
* San Jose Earthquakes (1985-88)
* F.C. Seattle (1985-87); Seattle Storm (1988-89)
* Victoria Riptides (1985)

## MVP

* 1986 Paul Caligiuri, San Diego Nomads
* 1987 Brent Goulet, F.C. Portland
* 1988 Marcelo Balboa, San Diego Nomads
* 1989 Kasey Keller, Portland Timbers

## Referències

* ↑ «Archived copy». Arxivat de l'original el 2013-11-12. [Consulta: 12 novembre 2013].
* ↑ Team rosters and yearly history of the WSA
* ↑ «WSA year-by-year standings». Arxivat de l'original el 2009-03-03. [Consulta: 28 març 2019].
* ↑ News releases, rosters, etc.
* ↑ «USA - List of League Champions (leaguewise)». RSSSF. [Consulta: 9 febrer 2019].
# Western Digital

Western Digital Corporation (normalment abreujat WDC o WD) és una companyia estatunidenca, líder mundial com a fabricant de discs durs per a ordinadors. Té una llarga història en la indústria electrònica, en la producció de circuits integrats i suports d'emmagatzematge.
Va ser fundada amb el nom de General Digital el 23 d'abril de 1970 per Alvin B. Phillips, un empleat de Motorola, i es va limitar inicialment a la fabricació d'equips de prova MOS. En poc temps va passar a fabricar semiconductors, amb capital inicial aportat per alguns inversors individuals i pel gegant industrial Emerson Electric. El juliol del 1971 va adoptar el nom actual i al cap de poc va presentar el seu primer producte, el microxip WD1402A UART.
El 1988 va començar a dissenyar i fabricar discs durs. El 2008 va destacar a nivell mundial per haver posat al mercat el WD Raptor o VelociRaptor, l'únic disc dur SATA per al gran públic amb una freqüència de 10.000 rpm.
El 2008, Western Digital va acomiadar 2.500 treballadors i va tancar una de les seves tres plantes de Tailàndia per fer front a la crisi.
El 7 de març de 2011, va adquirir la divisió de discs durs de Hitachi (Hitachi Global Storage Technologies) per 4.300 milions de dòl·lars. Amb aquesta operació WD va esdevenir el primer fabricant mundial de discs durs, per davant de Seagate, amb prop del 50% de quota de mercat. Hitachi ha mantingut la fabricació d'unitats d'estat sòlid, posseeix un 10% de les accions de Western Digital i compta amb dos membres al seu consell d'administració.

## Referències

* ↑ http://www.pcinpact.com/actu/news/48004-western-digital-licenciements-fermeture-usine.htm?vc=1 Arxivat 2009-02-21 a Wayback Machine.
* ↑ http://www.pcinpact.com/actu/news/62315-western-digital-rachat-hitachi-gst.htm Arxivat 2011-10-23 a Wayback Machine.
* ↑ Disk Drive Industry Update: Volume 76, Needham Company, June 14, 2011
# Western Union

Western Union és una empresa que ofereix serveis financers i de comunicació. Té la seu als Estats Units a Englewood (Colorado), i la seu de Màrqueting Internacional i Serveis financers es troba a Montvale (Nova Jersey). Si bé actualment no s'ofereix, el servei de transmissió de telegrames de Western Union, va ser el més conegut del mercat nord-americà.
L'empresa ofereix diversos serveis, que inclouen transferències de diners persona a persona, ordres de diners i serveis comercials. El 5 de desembre de 2005, l'empresa comptava amb més de 250.000 punts de venda a 195 països diferents del món. També va tenir uns beneficis de l'ordre de 3.000 milions de dòlars anuals.

## Història

Western Union va ser fundada a Rochester (Nova York), el 1851, amb el nom de The New York and Mississippi Valley Printing Telegraph Company.
Després que Jeptha Wade va adquirir una sèrie de companyies de la competència, l'empresa va canviar el seu nom a Western Union Telegraph Company el 1856 després de la insistència d'Ezra Cornell (un dels fundadors de la Universitat de Cornell) perquè el seu nom reflectira la unió de les línies telegràfiques que anaven de costa a costa.
Western Union va completar la primera línia telegràfica transcontinental el 1861. El 1865 va formar el Telègraf Rus Nord-americà en un intent d'unir Amèrica amb Europa. Aquesta línia passava per Alaska, Sibèria i finalment Moscou.
El 1871 la companyia va introduir un servei de transferència de diners, sobre la base de la seua extensa xarxa de telègrafs. El 1879, Western Union, va eixir del negoci de telefonia, després d'haver perdut un plet de patents amb Bell. Com el telèfon substitueix el telègraf, la transferència de diners passa a ser el seu principal negoci.
Western Union va esdevenir la primera empresa de telecomunicacions d'Amèrica en mantenir la seua pròpia flota de satèl·lits de comunicacions geosincrònica, a partir de 1974. A causa de la disminució dels beneficis i deutes, Western Union lentament va començar a desfer-se de les telecomunicacions basat en actius a partir del decenni de 1980. A causa de la desregulació d'aleshores, Western Union va començar a enviar diners fóra del país.
Western Union és també el nom d'una goleta històrica que va treballar per la mateixa empresa des del 1939 fins a l'any 1997. Es troba actualment amarrat a Key West, Florida. El Western Union fa 29,26 metres d'eslora, pesa 91 tones i està configurat com un vaixell de passatgers.

## Referències

* ↑ «History of the Atlantic Cable & Submarine Telegraphy - CS Western Union». [Consulta: 5 febrer 2020].

## Vegeu també

* Diner digital
* Gir telegràfic

## Enllaços externs

* Western Union - Lloc web oficial
* Lloc web corporatiu de Western Union (anglès)
* Sucursals Western Union Arxivat 2018-11-08 a Wayback Machine. (anglès)
# Vlastimil Moravec

Vlastimil Moravec (Nové Město na Moravě, 7 de maig de 1949 - Brno, 15 d'abril de 1986) va ser un ciclista txecoslovac, d'origen txec. Va guanyar una medalla de bronze al Campionat del Món de contrarellotge per equips de 1975. Va participar en dues edicions dels Jocs Olímpics.

## Palmarès

* 1970
** 1r a la Volta a Eslovàquia
* 1971
** 1r al Memorial Coronel Skopenko
* 1972
** 1r a la Cursa de la Pau i vencedor d'una etapa
* 1974
** Campió de Txecoslovàquia en ruta
** 1r a la Praga-Karlovy Vary-Praga
* 1975
** 1r al Tour de Bohèmia
** Vencedor d'una etapa a la Volta a la RDA
* 1976
** Vencedor d'una etapa a la Volta a Colòmbia
* 1977
** Vencedor d'una etapa a la Cursa de la Pau

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Warren (cràter)

Warren és un cràter d'impacte en el planeta Venus de 50,9 km de diàmetre. Porta el nom de Mercy Otis Warren (1728-1814, poetessa i historiadora estatunidenca, i el seu nom va ser aprovat per la Unió Astronòmica Internacional el 1994.

## Referències

* ↑ «Warren». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Vostotxni (Rassvet)

* Per a altres significats, vegeu «Vostotxni».
Vostotxni –Восточный (rus)– és un possiólok del krai de Krasnodar, a Rússia. Es troba a les terres baixes de Kuban-Azov, a 16 km al sud de Staromínskaia ia 150 km al nord de Krasnodar, la capital del territori.
Pertany al possiólok de Rassvet.
# Vostotxni (Rodnikí)

* Per a altres significats, vegeu «Vostotxni».
Vostotxni - Восточный (rus) és un possiólok del krai de Krasnodar, a Rússia. És a la vora esquerra del riu Kelermes, tributari a la dreta del Bélaia (afluent del riu Kuban), a 8 km al sud-est de Belorétxensk i a 82 km al sud-est de Krasnodar. Pertany al possiólok de Rodnikí.
# William Ferguson

William Ferguson va ser un pilot de curses automobilístiques i periodista sud-africà que va arribar a disputar curses de Fórmula 1. Va néixer el 6 de març del 1940 a Johannesburg, Sud-àfrica i va morir el 19 de maig del 2007 a Durban.

## A la F1

William Ferguson va debutar a la segona cursa de la temporada 1972 del campionat del món de la Fórmula 1, disputant el 4 de març de l'any 1972 el GP de Sud-àfrica'72 al circuit de Kyalami.
Va participar en una única prova puntuable pel campionat de la F1, no aconseguint classificar-se per disputar la cursa i no assolint cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Posició | Punts |
| 1972 | Team Gunston | Brabham BT33 | Cosworth V8 | ARG | SUD NVS | ESP | MON | BEL | FRA | GBR | ALE | AUT | ITA | CAN | USA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |

## Referències

* ↑ «1972 Grand Prix of South Africa». Silhouet.com, 04-03-1972. [Consulta: 15 març 2014].
# Voderady

Voderady és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1241.
# Vodiani

Vodiani (en rus: Водяный) és un poble (una khútor) de l'óblast de Rostov, a Rússia, segons el cens rus del 2010 tenia 138 habitants. Pertany al districte de Zernograd.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
# Waitress

Waitress (Cambrera en valencià) és un drama-comèdia estatunidenc de 2007, escrit i dirigit per Adrienne Shelly, que també fa un paper secundari. La pel·lícula s'estrenà en el Festival de Sundance de 2007 i va tindre una distribució limitada en els cinemes dels EUA el 2 de maig del 2007. El 2016 es va estrenar a Broadway un musical basat en la pel·lícula.

## Argument

Jenna és un cambrera en un petit restaurant de pastissos. Ha heretat de la seva mare el do de la pastisseria i inventa cada dia noves receptes de pastissos en aquest petit restaurant. La jove viu amb un marit insuportable, Earl, i no té més que una idea al cap: guanyar el premi d'un concurs de pastissos amb la finalitat de treure'n prou diners per abandonar-lo. Però el seu nou ginecòleg, el Dr. Pomatter, li confirma que està embarassada. De les seves visites al metge neix una passió entra i el seu doctor.

## Repartiment

* Keri Russell: Jenna Hunterson
* Nathan Fillion: Dr. Jim Pomatter
* Cheryl Hines: Becky
* Jeremy Sisto: Earl Hunterson
* Andy Griffith: Joe
* Adrienne Shelly: Dawn
* Eddie Jemison: Ogie
* Lew Temple: Cal
* Darby Stanchfield: Francine Pomatter

## Al voltant de la pel·lícula

* Waitress és el tercer i últim llargmetratge de l'actriu Adrienne Shelly, morta assassinada poc després del tancament del film.

## Referències

* ↑ «Waitress». The New York Times.
* ↑ AlloCine. «Les secrets de tournage du film Waitress» (en francès). AlloCine. [Consulta: 20 agost 2021].

## Enllaços externs

* Pàgina web oficial
* Tràiler a Apple.com (anglès)
# Wong Kei-ying

Wong Kei-ying, també conegut com a Wong Kai-ying o Huang Qiying (黃麒英 | cantonès: Wong Keiying | mandarí: Huáng Qíying) era un mestre d'arts marcials xinès, mort el 1886.

## Dades biogràfiques

Wong, deixeble durant deu anys de Luk Ah-choi i especialitzat en la tècnica Hung Gar, va ser un dels membres dels Deu Tigres de Guangdong, prestigiós metge de Guangdong i més tard, pare del famós mestre Wong Fei-hung.

## Wong Kei-ying al cinema

El personatge de Wong Kei-ying es va fer popular, abans de res, per la sèrie cinematogràfica d'Once Upon a Time in China (1991-96), on estava interpretat per Lau Shun i per Donnie Ien en la preqüela de la sèrie, titulada El mico de ferro.
Chiang Yang el va encarnar en la pel·lícula El desafiament dels mestres (1976) de Liu Chia-liang.
Jimmy Wang Yu va fer una breu aproximació al personatge en El tren dels milionaris (1986) de Sammo Hung.
Tu Lung el va interpretar en La llegenda del lluitador borratxo (1994) de Liu Chia Liang i Jackie Chan.

## Referències

* ↑ «Wong Kei-ying | Yee's Hung Ga Kung Fu Academy | Chinatown, New York» (en anglès). [Consulta: 1r maig 2017].

## Enllaços externs

* Wong Kei-ying Arxivat 2009-03-02 a Wayback Machine. Bio (anglès)
* The Heroes of South Shaolin$^{BrokenLink}$ (anglès)
# Westmoreland (Tennessee)

Westmoreland és una població dels Estats Units a l'estat de Tennessee. Segons el cens del 2000 tenia 2.093 habitants.

## Demografia

Segons el cens del 2000, Westmoreland tenia 2.093 habitants, 804 habitatges, i 561 famílies. La densitat de població era de 211,5 habitants/km².
Dels 804 habitatges en un 34,7% hi vivien nens de menys de 18 anys, en un 54,4% hi vivien parelles casades, en un 11,3% dones solteres, i en un 30,2% no eren unitats familiars. En el 27,1% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 3,01.
Per edats la població es repartia de la següent manera: un 25,3% tenia menys de 18 anys, un 8,3% entre 18 i 24, un 26,9% entre 25 i 44, un 22,5% de 45 a 60 i un 17% 65 anys o més.
L'edat mediana era de 36 anys. Per cada 100 dones de 18 o més anys hi havia 77,4 homes.
La renda mediana per habitatge era de 28.958 $ i la renda mediana per família de 36.944 $. Els homes tenien una renda mediana de 25.795 $ mentre que les dones 19.366 $. La renda per capita de la població era de 13.185 $. Entorn del 8,7% de les famílies i el 13,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westmoreland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Westmoreland». American Fact Finder. Oficina del Cens dels Estats Units, 12-01-2010.
# Westmoreland (Nou Hampshire)

Westmoreland és una població dels Estats Units a l'estat de Nou Hampshire. Segons el cens del 2000 tenia 1.747 habitants.

## Demografia

Segons el cens del 2000, Westmoreland tenia 1.747 habitants, 576 habitatges, i 445 famílies. La densitat de població era de 18,8 habitants per km².
Dels 576 habitatges en un 31,6% hi vivien nens de menys de 18 anys, en un 69,6% hi vivien parelles casades, en un 3,8% dones solteres, i en un 22,7% no eren unitats familiars. En el 17,4% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 2,92.
Per edats la població es repartia de la següent manera: un 19,9% tenia menys de 18 anys, un 6,6% entre 18 i 24, un 26,8% entre 25 i 44, un 27,4% de 45 a 60 i un 19,3% 65 anys o més.
L'edat mediana era de 43 anys. Per cada 100 dones de 18 o més anys hi havia 99,6 homes.
La renda mediana per habitatge era de 55.875$ i la renda mediana per família de 62.857$. Els homes tenien una renda mediana de 40.515$ mentre que les dones 28.456$. La renda per capita de la població era de 24.488$. Entorn del 0,4% de les famílies i el 2,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Westmoreland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Westmoreland». American Fact Finder. Oficina del Cens dels Estats Units, 12-01-2010.
# Wawel

Wawel (en polonès: Wzgórze wawelskie) és el nom d'un turó calcari situat a l'esquerra del riu Vístula a Cracòvia, Polònia, a una altitud de 228 m. És un lloc simbòlic de gran importància per a la gent polonesa. Dalt del turó, s'hi edificaren el Palau reial i la catedral de Cracòvia. La reialesa polonesa i molts polonesos distingits són enterrats a la catedral, on també tenien lloc les coronacions reials.

## Llegenda

A la part baixa del turó, prop del riu, hi ha una estàtua del drac emblema de la ciutat. La llegenda explica que aquest drac devorava les noies; el rei, desitjós de desfer-se'n, va oferir la mà de la seva filla a qui el matés. Els més braus cavallers ho van intentar i van fracassar. Finalment, un petit i llest artesà va deixar prop de l'antre del drac una pell de xai amarada de sofre. El drac, amb el foc a la boca, va anar a beure l'aigua del Vístula i en va beure tanta que el ventre li va explotar. Avui, la dent d'aquest drac es troba a prop de la porta de la catedral.
# Xamxi-Adad II

Xamxi-Adad II o Šamši-Adad II va ser rei d'Assíria durant un període d'uns 250 anys (entre potser el 1700 aC i el 1545 aC) en el qual van regnar 14 sobirans (incloent un usurpador) dels que no existeixen notícies, monuments o inscripcions, ni són esmentats en texts contemporanis o posteriors, i només es coneixen per la Llista dels reis d'Assíria.
Era fill d'Erixum III i segons la Llista reial va governar uns 6 anys, segurament del 1598 aC al 1580 aC. El va succeir el seu fill Ishme-Dagan II.

## Referències

* ↑ «The Assyrian king list». Livius.org. [Consulta: 2 novembre 2021].

## Bibliografia

* A. Poebel. "The Assyrian King List from Khorsahabad". A: Journal of Near Eastern Studies, 1, 4.
* Assíria (anglès)
# Zahra Lari

Zahra Lari (Abu Dhabi, 3 de març de 1995) és una patinadora artística sobre gel àrab i la primera dels Emirats Àrabs Units i de l'Orient Mitjà a competir internacionalment i en fer-ho amb hijab.
Lari es va interessar pel patinatge artístic als 12 anys, després de veure la pel·lícula de Disney Ice Princess. És graduada per la Universitat d'Abu Dhabi en Salut i Seguretat Ambiental, i la cofundadora i executiva en cap d'Emirates Skating Club, el primer club de patinatge artístic del seu país. El 2017 va formar part de l'anunci de Nike, Inc. amb esportistes musulmanes.

## Referències

* ↑ «Zahra Lari, the ‘Ice Princess’ in the hijab» (en anglès), 17-04-2012. [Consulta: 30 novembre 2022].
* ↑ «This Muslim Figure Skater Is Determined To Make History At The Olympics» (en anglès), 08-04-2016. [Consulta: 30 novembre 2022].
* ↑ Hassan, Sarah. «Zahra Lari, the first professional figure skater to compete internationally wearing a headscarf» (en anglès), 29-11-2017. [Consulta: 30 novembre 2022].
* ↑ Egarter, Simone. «Nike commercial celebrates Arab female athletes 'to inspire others'» (en anglès), 21-02-2017. [Consulta: 30 novembre 2022].
# Xemeneia de Cal Vallès

La Xemeneia de Cal Vallès és una obra de Sant Martí Sarroca (Alt Penedès) protegida com a Bé Cultural d'Interès Local.

## Descripció

Xemeneia de maó de planta octogonal i alçat troncocònic, de base ampla i coronament amb motllura. Als angles de les cares es formen sanefes col·locant maons sobresortits.

## Referències

* 1 2 «Xemeneia de Cal Vallès». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2018].
# Xemeneia de Can Galta Cremat

La Xemeneia de Can Galta Cremat és una obra de Barcelona protegida com a Bé Cultural d'Interès Local.

## Descripció

La xemeneia de Can Galta Cremat es troba a la plaça de Can Galta Cremat; entre els carrers Campeny, Colòmbia i Arquímedes. És l'únic element que resta d'empeus d'una antiga fàbrica tèxtil.
L'estructura és d'obra vista i consta de dues parts. L'inferior és un basament de planta quadrangular coronat per una cornisa decorada amb dentellons; en una de les seves cares hi ha una obertura d'arc de mig punt actualment tapiada. La part superior és la xemeneia de forma troncocònica sense cap decoració i acabada amb una simple motllura.

## Història

La fàbrica dels germans Mateu, coneguda popularment com de Can Galta Cremat, va ser creada l'any 1896 com a relleu de la producció llanera de La Societé. Gràcies a la bona marxa econòmica de la Primera Guerra Mundial va tenir un gran creixement. La fàbrica constava de telers mecànics, telers per a panes, màquines per a aprest i per filar.

## Referències

* 1 2 3 «Xemeneia de Can Galta Cremat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 17 desembre 2017].

## Enllaços externs

* «Xemeneia de Can Galta Cremat». Cercador Patrimoni Arquitectònic. Ajuntament de Barcelona.
# Zarza-Capilla

Zarza-Capilla és un municipi de la província de Badajoz, a la comunitat autònoma d'Extremadura.

## Referències

* ↑ EPA.com.es. «Badajoz municipios de más y menos de 5000 habitantes» (en castellà), maig 2020. [Consulta: 21 febrer 2021].
# Zaru (gastronomia)

El zaru (Japonès: 笊 o ざる) és un estri de cistelleria per a escórrer, fet de bambú usat en la preparació i presentació de menjars japonesos. Pot ser usat de manera similar a un colador en el menjar occidental. Addicionalment, alguns zaru són dissenyats per a presentar directament el menjar. Recentment, versions de plàstic i metall són usats a la cuina, però rarament per a presentar el menjar a taula, que es continuen d'usar els de bambú per motius estètics.
Similar al makisu, un zaru s'ha d'assecar després de ser emprat i s'ha de guardar en un lloc sec per a evitar la proliferació de fongs i bacteris en el colador. Tanmateix, no han de ser assecats massa temps al sol perquè es poden fer malbé.
# Zarxes

Zarzes o Zarxes (en llatí: Zarzas, Zarxas, en grec antic: Ζάρζας, Ζάρξας) va ser un militar d'origen libi.
Era comandant d'un cos de mercenaris al servei de Cartago, i va participar en la Guerra dels Mercenaris. Assetjat per Hamílcar Barca i sense subministraments, els mercenaris es van haver de rendir pressionats per la gana. Amílcar el va fer crucificar probablement l'any 238 aC.

## Referències

* ↑ Polibi. Història, I, 86
# Zofia Bilorówna

Zofia Bilorówna (o Zofia Bilor) (Lwów, 16 de juny de 1895 – Rzeszów, 23 de juny de 1962) va ser una patinadora artística polonesa que va competir en patinatge en parella.
Amb el seu company Tadeusz Kowalski, va guanyar el bronze al Campionat d'Europa de patinatge artístic de 1934.
Bilorówna era de Lwów, germana de Henryk Bilor, un soldat i jugador de futbol assassinat a la massacre de Katin. Els seus pares eren Tomasz i Zofia.

## Resultats competitius

Amb Tadeusz Kowalski:
| Esdeveniment | 1927 | 1928 | 1929 | 1930 | 1931 | 1932 | 1933 | 1934 | 1935 |
| Campionats del Món | | | | | | | | 4t | 5è |
| Campionats d'Europa | | | | | | | | 3r | |
| Campionats de Polònia | 1r | 1r | 1r | 1r | 1r | 1r | 1r | 1r | 1r |

## Referències

* ↑ James R Hines. Figure Skating in the Formative Years: Singles, Pairs, and the Expanding Role of Women. University of Illinois Press, 30 març 2015, p. 134–. ISBN 978-0-252-09704-1.
* ↑ Raymond Flower. The history of skiing and other winter sports. Methuen, 1976. ISBN 9780458927807.
* ↑ James R. Hines. Historical Dictionary of Figure Skating. Scarecrow Press, 2011-04-22, p. 305–. ISBN 978-0-8108-7085-7.